ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดชื่อ ประเภท ชนิดหรือลักษณะของอาหารสัตว์คุณภาพหรือมาตรฐานของอาหารสัตว์ตามชื่อประเภทชนิดหรืออายุของสัตว์ คุณภาพหรือมาตรฐานของภาชนะบรรจุและการใช้ภาชนะบรรจุ(ฉบับที่ ๒) พ.ศ. ๒๕๒๗----------- อาศัยอำนาจตามความในมาตรา๔ มาตรา ๕ และมาตรา ๖ (๑) (๒) (๓) (๔) และ (๗) แห่งพระราชบัญญัติควบคุมคุณภาพอาหารสัตว์ พ.ศ. ๒๕๒๕รัฐมนตรีว่าการกระทรวงเกษตรและสหกรณ์ ออกประกาศไว้ดังต่อไปนี้ ข้อ๑ให้ยกเลิกประกาศกระทรวงเกษตรและสหกรณ์ เรื่อง กำหนดชื่อ ประเภท ชนิด หรือลักษณะของอาหารสัตว์และวัตถุที่เติมในอาหารสัตว์ที่ให้ใช้เป็นส่วนผสมในการผลิตอาหารสัตว์เพื่อขาย คุณภาพหรือมาตราฐานของอาหารสัตว์ตามชื่อประเภท ชนิด หรืออายุของสัตว์อัตราส่วนหรือปริมาณที่ให้ใช้หรือห้ามมิให้ใช้วัตถุที่เติมในอาหารสัตว์คุณภาพหรือมาตรฐานของภาชนะบรรจุและการใช้ภาชนะบรรจุ (ฉบับที่ ๑) พ.ศ. ๒๕๒๖ลงวันที่ ๑๐ กุมภาพันธ์ ๒๕๒๖ ข้อ๒ กำหนดวัตถุดังต่อไปนี้เป็นอาหารสัตว์สำหรับไก่ เป็ด สุกร โค กระบือ (๑) ประเภทวัตถุดิบ (ก) กากถั่วเหลือง (ข) กากถั่วลิสง (ค) ปลาป่น (ง) รำข้าว :- รำละเอียด, รำหยาบ, รำสกัดน้ำมัน (จ) ข้าวโพดป่น (๒) ประเภทวัตถุที่ผสมแล้ว (ก)หัวอาหารสัตว์ (ข) อาหารสัตว์ผสมสำเร็จรูป (ค) สารผสมล่วงหน้า (พรีมิกซ์) ข้อ๓กำหนดคุณภาพหรือมาตรฐานของวัตถุดิบ ตามอัตราส่วนของโปรตีน ไขมัน กาก ความชื้น เถ้า และเกลือคิดเป็นร้อยละของน้ำหนักวัตถุดิบ ดังต่อไปนี้ (ก) กากถั่วเหลือง โปรตีน ไม่น้อยกว่าร้อยละ ๔๒ ไขมัน ไม่มากกว่าร้อยละ ๗ กาก ไม่มากกว่าร้อยละ ๘ ความชื้น ไม่มากกว่าร้อยละ ๑๓ เถ้า ไม่มากกว่าร้อยละ ๘ (ข) กากถั่วลิสง โปรตีน ไม่น้อยกว่าร้อยละ ๔๐ ไขมัน ไม่มากกว่าร้อยละ ๑๐ กาก ไม่มากกว่าร้อยละ ๘ ความชื้น ไม่มากกว่าร้อยละ ๑๑ เถ้า ไม่มากกว่าร้อยละ ๑๓ (ค) ปลาป่น โปรตีน ไม่น้อยกว่าร้อยละ ๕๐ ไขมัน ไม่มากกว่าร้อยละ ๑๐ กาก ไม่มากกว่าร้อยละ ๒ ความชื้น ไม่มากกว่าร้อยละ ๑๐ เถ้า ไม่มากกว่าร้อยละ ๓๐ เกลือ ไม่มากกว่าร้อยละ ๓ (ง) รำละเอียด โปรตีน ไม่น้อยกว่าร้อยละ ๑๒ ไขมัน ไม่น้อยกว่าร้อยละ ๑๖ กาก ไม่มากกว่าร้อยละ ๘ ความชื้น ไม่มากกว่าร้อยละ ๑๑ เถ้า ไม่มากกว่าร้อยละ ๑๐ (จ) รำหยาบ โปรตีน ไม่น้อยกว่าร้อยละ ๕ ไขมัน ไม่น้อยกว่าร้อยละ ๒ กาก ไม่มากกว่าร้อยละ ๒๘ ความชื้น ไม่มากกว่าร้อยละ ๑๑ เถ้า ไม่มากกว่าร้อยละ ๑๘ (ฉ) รำสกัดน้ำมัน โปรตีน ไม่น้อยกว่าร้อยละ ๑๔ ไขมัน ไม่มากกว่าร้อยละ ๓ กาก ไม่มากกว่าร้อยละ ๑๒ ความชื้น ไม่มากกว่าร้อยละ ๑๓ เถ้า ไม่มากกว่าร้อยละ ๑๔ (ช) ข้าวโพดป่น โปรตีน ไม่น้อยกว่าร้อยละ ๘ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๒ ความชื้น ไม่มากกว่าร้อยละ ๑๓ เถ้า ไม่มากกว่าร้อยละ ๒ ข้อ๔ กำหนดคุณภาพหรือมาตรฐานของวัตถุที่ผสมแล้วตามชื่อ ประเภท ชนิด หรืออายุของสัตว์ ตามอัตราส่วนของโปรตีน ไขมัน กากและความชื้น คิดเป็นร้อยละของน้ำหนักอาหารสัตว์ ดังต่อไปนี้ (๑) หัวอาหารสัตว์เมื่อผสมวัตถุดิบอาหารสัตว์ตามที่แสดงไว้ในฉลากแล้วจะต้องมีคุณภาพหรือมาตรฐานเช่นเดียวกับอาหารสัตว์ผสมสำเร็จรูปตาม (๒) ต่อไปนี้ (๒) อาหารสัตว์ผสมสำเร็จรูป (ก) สำหรับไก่ ๑. ไก่เนื้อแรกเกิดถึงอายุ ๓ สัปดาห์ โปรตีน ไม่น้อยกว่าร้อยละ ๒๑ ไขมัน ไม่น้อยกว่าร้อยละ ๔ กาก ไม่มากกว่าร้อยละ ๕ ความชื้น ไม่มากกว่าร้อยละ ๑๓ ๒. ไก่เนื้ออายุเกิน ๓ สัปดาห์ ถึง ๖สัปดาห์ โปรตีน ไม่น้อยกว่าร้อยละ ๑๙ ไขมัน ไม่น้อยกว่าร้อยละ ๔ กาก ไม่มากกว่าร้อยละ ๕ ความชื้น ไม่มากกว่าร้อยละ ๑๓ ๓. ไก่เนื้ออายุเกิน ๖ สัปดาห์ขึ้นไป โปรตีน ไม่น้อยกว่าร้อยละ ๑๗ ไขมัน ไม่น้อยกว่าร้อยละ ๔ กาก ไม่มากกว่าร้อยละ ๕ ความชื้น ไม่มากกว่าร้อยละ ๑๓ ๔. ไก่พันธุ์หรือไก่ไข่ แรกเกิด ถึงอายุ ๕สัปดาห์ โปรตีน ไม่น้อยกว่าร้อยละ ๑๙ ไขมัน ไม่น้อยกว่าร้อยละ ๔ กาก ไม่มากกว่าร้อยละ ๕ ความชื้น ไม่มากกว่าร้อยละ ๑๓ ๕. ไก่พันธุ์หรือไก่ไข่อายุเกิน ๕ สัปดาห์ถึง ๑๒ สัปดาห์ โปรตีน ไม่น้อยกว่าร้อยละ ๑๕ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๖ ความชื้น ไม่มากกว่าร้อยละ ๑๓ ๖. ไก่พันธุ์หรือไก่ไข่อายุเกิน ๑๒ สัปดาห์ถึงเริ่มไข่ โปรตีน ไม่น้อยกว่าร้อยละ ๑๓ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๘ ความชื้น ไม่มากกว่าร้อยละ ๑๓ ๗. ไก่พันธุ์หรือไก่ไข่ โปรตีน ไม่น้อยกว่าร้อยละ ๑๖ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๖ ความชื้น ไม่มากกว่าร้อยละ ๑๓ ๘. ไก่ตอน โปรตีน ไม่น้อยกว่าร้อยละ ๑๓ ไขมัน ไม่น้อยกว่าร้อยละ ๔ กาก ไม่มากกว่าร้อยละ ๖ ความชื้น ไม่มากกว่าร้อยละ ๑๓ (ข) สำหรับเป็ด ๑. เป็ดแรกเกิดถึงอายุ ๓ สัปดาห์ โปรตีน ไม่น้อยกว่าร้อยละ ๑๘ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๗ ความชื้น ไม่มากกว่าร้อยละ ๑๓ ๒. เป็ดอายุเกิน ๓ สัปดาห์ ถึง ๑๐ สัปดาห์ โปรตีน ไม่น้อยกว่าร้อยละ ๑๖ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๗ ความชื้น ไม่มากกว่าร้อยละ ๑๓ ๓. เป็ดอายุเกิน ๑๐ สัปดาห์ ถึง ๒๐ สัปดาห์ โปรตีน ไม่น้อยกว่าร้อยละ ๑๔ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๘ ความชื้น ไม่มากกว่าร้อยละ ๑๓ ๔. เป็ดพันธุ์หรือเป็ดไข่ โปรตีน ไม่น้อยกว่าร้อยละ ๑๕ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๘ ความชื้น ไม่มากกว่าร้อยละ ๑๓ (ค) สำหรับสุกร ๑. สุกรแรกเกิดถึงน้ำหนัก ๑๕ กิโลกรัม โปรตีน ไม่น้อยกว่าร้อยละ ๒๐ ไขมัน ไม่น้อยกว่าร้อยละ ๔ กาก ไม่มากกว่าร้อยละ ๔ ความชื้น ไม่มากกว่าร้อยละ ๑๓ ๒. สุกรน้ำหนักเกิน ๑๕ กิโลกรัม ถึง ๓๐กิโลกรัม โปรตีน ไม่น้อยกว่าร้อยละ ๑๖ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๖ ความชื้น ไม่มากกว่าร้อยละ ๑๓ ๓. สุกรน้ำหนักเกิน ๓๐ กิโลกรัม ถึง ๖๐กิโลกรัม โปรตีน ไม่น้อยกว่าร้อยละ ๑๕ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๗ ความชื้น ไม่มากกว่าร้อยละ ๑๓ ๔. สุกรน้ำหนักเกิน ๖๐ กิโลกรัมถึงส่งตลาด โปรตีน ไม่น้อยกว่าร้อยละ ๑๒ ไขมัน ไม่น้อยกว่าร้อยละ ๒ กาก ไม่มากกว่าร้อยละ ๗ ความชื้น ไม่มากกว่าร้อยละ ๑๓ ๕. สุกรพันธุ์น้ำหนักเกิน ๙๐ กิโลกรัม โปรตีน ไม่น้อยกว่าร้อยละ ๑๒ ไขมัน ไม่น้อยกว่าร้อยละ ๒ กาก ไม่มากกว่าร้อยละ ๑๐ ความชื้น ไม่มากกว่าร้อยละ ๑๓ ๖. สุกรระยะอุ้มท้องและระยะให้นม โปรตีน ไม่น้อยกว่าร้อยละ ๑๔ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๑๐ ความชื้น ไม่มากกว่าร้อยละ ๑๓ (ง) สำหรับโค ๑. โคแรกเกิดถึงอายุ ๓ เดือน โปรตีน ไม่น้อยกว่าร้อยละ ๒๒ ไขมัน ไม่น้อยกว่าร้อยละ ๑๒ กาก ไม่มากกว่าร้อยละ ๒ ความชื้น ไม่มากกว่าร้อยละ ๘ ๒. โคอายุเกิน ๓ เดือนถึง ๖ เดือน โปรตีน ไม่น้อยกว่าร้อยละ ๑๖ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๗ ความชื้น ไม่มากกว่าร้อยละ ๑๓ ๓. โคอายุเกิน ๖ เดือนถึง ๑ ปี ๖ เดือน โปรตีน ไม่น้อยกว่าร้อยละ ๑๒ ไขมัน ไม่น้อยกว่าร้อยละ ๒ กาก ไม่มากกว่าร้อยละ ๑๐ ความชื้น ไม่มากกว่าร้อยละ ๑๓ ๔. โคอายุเกิน ๑ ปี ๖ เดือนขึ้นไป โปรตีน ไม่น้อยกว่าร้อยละ ๑๐ ไขมัน ไม่น้อยกว่าร้อยละ ๒ กาก ไม่มากกว่าร้อยละ ๑๒ ความชื้น ไม่มากกว่าร้อยละ ๑๓ ๕. โคระยะอุ้มท้องและระยะให้นม โปรตีน ไม่น้อยกว่าร้อยละ ๑๔ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๑๒ ความชื้น ไม่มากกว่าร้อยละ ๑๓ (จ) สำหรับกระบือ ๑. กระบือแรกเกิดถึงอายุ ๖ เดือน โปรตีน ไม่น้อยกว่าร้อยละ ๑๕ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๘ ความชื้น ไม่มากกว่าร้อยละ ๑๓ ๒. กระบืออายุเกิน ๖ เดือนถึง ๑ ปี ๖ เดือน โปรตีน ไม่น้อยกว่าร้อยละ ๑๒ ไขมัน ไม่น้อยกว่าร้อยละ ๒ กาก ไม่มากกว่าร้อยละ ๑๒ ความชื้น ไม่มากกว่าร้อยละ ๑๓ ๓. กระบืออายุเกิน ๑ ปี ๖ เดือนถึง ๓ ปี โปรตีน ไม่น้อยกว่าร้อยละ ๑๐ ไขมัน ไม่น้อยกว่าร้อยละ ๒ กาก ไม่มากกว่าร้อยละ ๑๒ ความชื้น ไม่มากกว่าร้อยละ ๑๓ ๔. กระบือระยะอุ้มท้องและระยะให้นม โปรตีน ไม่น้อยกว่าร้อยละ ๑๔ ไขมัน ไม่น้อยกว่าร้อยละ ๓ กาก ไม่มากกว่าร้อยละ ๑๐ ความชื้น ไม่มากกว่าร้อยละ ๑๓ (๓) สารผสมล่วงหน้าหมายถึงสารปลีกย่อยก่อนผสมหรือผลิตภัณฑ์ ซึ่งประกอบด้วยวัตถุที่เติมในอาหารสัตว์ชนิดใดชนิดหนึ่งหรือมากกว่า ผสมกับสื่อที่เหมาะสมโดยมีปริมาณของสื่อไม่น้อยกว่าร้อยละ ๕๐ยกเว้นวัตถุที่เติมในอาหารสัตว์ในกลุ่มสารเร่งการเจริญเติบโตจะต้องมีสื่อไม่น้อยกว่าร้อยละ ๘๐ ทั้งนี้ผลิตภัณฑ์ดังกล่าวต้องมีวัตถุประสงค์เพื่อใช้ในการผลิตเป็นอาหารสัตว์สำหรับ ไก่, เป็ด, สุกร, โค, กระบือเท่านั้น ข้อ๕ คุณภาพหรือมาตรฐานของภาชนะบรรจุต้องมีลักษณะดังต่อไปนี้ (๑) แห้งและสะอาด (๒)ไม่เคยใช้ใส่อาหารสัตว์หรือวัตถุอื่นใดมาก่อน (๓)ไม่มีสารที่จะปนเปื้อนกับอาหารสัตว์ในปริมาณที่อาจจะเป็นอันตรายต่อสัตว์ (๔)ไม่มีเชื้อจุลินทรีย์ที่อาจทำให้เกิดอันตรายต่อสัตว์ (๕)ผิวภายในภาชนะบรรจุที่สัมผัสกับอาหารสัตว์ต้องไม่มีสารตะกั่ว สนิมหรือสีอื่นใดติดอยู่ นอกจากสีของแลคเกอร์หรือสีของดีบุก (๖)สำหรับภาชนะบรรจุอาหารสัตว์ที่ทำด้วยเหล็ก ต้องเคลือบด้วยสารอื่นซึ่งไม่เป็นอันตรายต่อสัตว์เพื่อป้องกันมิให้อาหารสัตว์สัมผัสกับเหล็กโดยตรง ข้อ๖ภาชนะบรรจุอาหารสัตว์ต้องไม่มีลักษณะต้องห้ามดังต่อไปนี้ (๑) เป็นภาชนะบรรจุที่เคยใช้บรรจุวัตถุมีพิษปุ๋ย หรือ วัตถุอื่นใดที่อาจเป็นอันตรายต่อสัตว์ (๒)เป็นภาชนะบรรจุที่ทำให้ความชื้นของอาหารสัตว์เพิ่มขึ้นเกินกว่าที่ได้จดทะเบียนไว้ก่อน วัน เดือน ปีที่อาหารสัตว์ล่วงอายุตามที่ระบุไว้ในฉลาก ทั้งนี้ตั้งแต่วันถัดจากวันประกาศในราชกิจจานุเบกษาเป็นต้นไป ประกาศณ วันที่ ๓๐ พฤษภาคม พ.ศ. ๒๕๒๗ ประยุทธ์ ศิริพานิชย์ รัฐมนตรีช่วยว่าการ ฯปฏิบัติราชการแทน รัฐมนตรีว่าการกระทรวงเกษตรและสหกรณ์+-----------------------------------------------------------------------------------------------+หมายเหตุ :- เหตุผลในการประกาศกระทรวงเกษตรและสหกรณ์ฉบับนี้คือเนื่องจากวิชาการอาหารสัตว์ได้วิวัฒนาการมากขึ้น และนักวิชาการอาหารสัตว์ได้มีการปรับปรุงเปลี่ยนแปลงสูตรอาหารสัตว์ให้เหมาะสมยิ่งขึ้นโดยมุ่งหมายถึงการลดต้นทุนการผลิตอาหารสัตว์ลงเป็นหลักสำคัญ เพื่อประโยชน์ทางด้านเศรษฐกิจของเกษตรกรผู้เลี้ยงสัตว์ประกอบกับปัจจุบันมีการนำเข้าซึ่งอาหารสัตว์ประเภทวัตถุที่ผสมแล้วเพิ่มขึ้นหลายชนิดบางชนิดอาจเป็นอันตรายกับสัตว์หรือผู้บริโภคผลิตภัณฑ์สัตว์ได้ถ้าผู้ใช้หรือผู้ขายไม่มีความรู้และประสบการณ์มากพอและเพื่อเป็นการป้องกันการปลอมปนวัตถุดิบอาหารสัตว์บางชนิด เช่น รำปลายข้าว ข้าวโพด จึงสมควรต้องออกประกาศกระทรวงเกษตรและสหกรณ์ว่าด้วยเรื่องการกำหนดชื่อประเภทชนิดหรือลักษณะของอาหารสัตว์ คุณภาพหรือมาตรฐานอาหารสัตว์ตามชื่อ ประเภท ชนิดหรืออายุของสัตว์ คุณภาพหรือมาตรฐานของภาชนะบรรจุและการใช้ภาชนะบรรจุ (ฉบับที่ ๒)พ.ศ. ๒๕๒๗[รก.๒๕๒๗/๖๙/๔๒พ/๓๑ พฤษภาคม ๒๕๒๗] พรพิมล/แก้ไข ๑๑ก.ค ๒๕๔๔